Opetussuunnitelman **lukua kuusi** käsiteltiin Raumanmeren peruskoulussa työryhmittäin torstaina 26.11.2015. Työryhmät pohtivat vastauksia annettuihin kysymyksiin ja esittivät pohdintojensa tulokset koko opettajakunnalle. Opettajien näkemykset koottiin yhteen:

**Formatiivinen/ opintojen aikainen arviointi tapahtuu**
Kirjallisien testien ja taitotestien avulla. Näihin olisi hyvä sisällyttää oppilaalle mahdollisuus arvioida omaa työtään. Testitulosten perusteella voidaan kohdistaa tukitoimia ja suunnitella opetuksen eriyttämistä.

Arviointia voidaan toteuttaa myös työnäytteiden ja vertaisarvioinnin kautta sekä seuraamalla ja antamalla palautetta kotitehtävistä sekä tuntityöstä. Työkirjojen ja vihkojen tarkastaminen antaa kuvaa oppimisesta ja työskentelyn laadusta.
**Palautteen antaminen oppilaalle** tulisi olla jatkuvaa. Opettajan antama suullinen palaute tunnilla ohjaa työskentelyä ja kannustaa yrittämään lisää. Positiivinen palaute on oppilaalle tärkeää. Hyvästä työstä olisi tärkeää laittaa myös merkintöjä Wilmaan. Työnäytteiden ja ryhmätöiden arviointi palautekeskusteluina oppilaan tai oppilaiden kanssa tuo vastavuoroisuutta palautteen antoon. Myös kokeista olisi hyvä antaa palautetta oppilaalle. Työskentelyn ” lopullisena” palautteena on numero.
**Arvioinnin tehtävä** on kannustaa ja motivoida oppimaan sekä auttaa oppilasta tunnistamaan oma osaamisensa sekä sen eritysalueet sekä auttaa oppilasta kehittämään heikkouksiaan.

**Käyttäytymisen arviointi** tapahtuu jo käytössä olevien kriteerien mukaisesti:


**Arvioinnista tiedottaminen** tapautuu Wilman, Pedanetin ja tiedotuslehtisen kautta, joissa ohjataan löytämään opetussuunnitelman arviointia koskevat kohdat Pedanetissä olevilta koulun kotisivuilta. Eri oppiaineiden sivuille voi liittää linkin arvioinnin kriteereistä. Arvioinnista tiedotetaan myös vanhempainilloissa ja vanhempien tapaamisissa. Wilmaan kirjatut tuntimerkinnät Ja koenumerot antavat koteihin välitöntä palautetta työskentelystä koulussa. Koealueiden ilmoittaminen Wilmassa antaa kokonaiskuvan taidoista, jotka ovat erityisesti tällä hetkellä arvioinnin kohteena.
**Arviointipalautetta** annetaan oppilaille oppitunneilla ja arvioinnin lähestyessä oppilaan kanssa voidaan käydä keskustelua tulossa olevasta numerosta. Arviointipalautetta saadaan myös käymällä läpi oppilaiden ja huoltajien kanssa seiska ja kasiluokkalaisille laadittuja arviointikaavakkeita. Arviointipalautetta voi aina lähettää Wilman kautta tai olla muuten yhteydessä kouluun. Arvioinnista keskustellaan myös vanhempainilloissa ja vanhempainyhdistykseltä toivotaan aktiivista roolia arvioinnin kehittämistehtävässä. Todistukset ”jaetaan” kaksi kertaa lukuvuoden aikana. Jouluna jaettava todistus on välitodistus.

**Arviointikulttuuria** haluttaisiin kehittää yhteistyössä saman oppilaineen opettajien kesken kaupunkikohtaisesti. Arvioinnin yhtenäistämistä voitaisiin myös edistää koulukohtaisesti opettajien kesken arvioimalla oppilaat yhdessä ja laatimalla yhteisiä kokeita. Joulu ja kevätarviointia edeltävät kehotukset haluttiin säilyttää sekä seitsemäs- ja kahdeksasluokkalaisilla toteutetut itsearvioinnit. Yhdeksäsluokkailaisille toivottiin syksylle yleistä tavoitearviointia. Arviointiin toivottiin jatkuvuutta ja sitä, että oppialaiden tekemiin itsearviointeihin ja tavoitteisiin palattaisiin lukuvuoden aikana, jolloin oppilaat pystyisivät hahmottamaan kehittymistään paremmin ja huomaamaan, missä olisi vielä parannettavaa. Oppilailta tulisi myös kerätä palautetta opetuksesta. **Itsearviointia** tulisi liittää osaksi oppiaineiden koetta ja välillä erillisenä osiona tunnilla. Itsearviointia toteuttaessa kriteerit ja kysymykset tulee esittää selkeästi ja tavoitteet oltava tiedossa. Itsearvioinnin lisäksi vertaisarviointia tulisi harjoitella ja käyttää toistuvasti. Vertaisarviointi tapahtuu opettajan ohjauksessa ja sitä voisi käyttää ryhmätöiden, työnäytteiden, esitelmien ja muiden tuntitöiden yhteydessä. Annettu palaute voi olla joko suullista tai kirjallista.
Raumalla annettaviin todistuksiin toivottiin sanallista arviointia vuosiluokille 1-3 ja numeroarviointia tämän jälkeen. Todistusten nykyistä sisältöä pidettiin hyvänä. **Sanallisen arvioinnin** käyttöä opetuksessa voidaan ja tulisi käyttää jatkuvasti oppitunneilla työskentelyn ohjaamisessa ja **numeroarviointia** kokeiden, työnäytteiden, todistusten yms. yhteydessä. Jatkuva sanallinen palaute ja ohjeet tukevat ja auttavat oppilaan käyttäytymistä, joka loputa arvioidaan numeroin.